Na temelju odluke Vlade Republike Hrvatske, na 174. sjednici održanoj 10. srpnja 2014. godine kada je prihvaćen Akcijski plan za provedbu inicijative Partnerstvo za otvorenu vlast u Republici Hrvatskoj za razdoblje 2014. – 2016. godine kojim su preuzete obveze provedbe mjera i aktivnosti koje se odnose na poboljšanje zakonskog okvira za ostvarivanje prava na pristup informacijama, proaktivnu objavu informacija o otvaranje podataka, transparentnost rada javne uprave, s naglaskom na fiskalnu transparentnost i sudjelovanje javnosti u oblikovanju i provedbi javnih politika. U skladu sa člankom 14. Zakona o pravu na pristup informacijama (»Narodne novine«, broj 25/13, 85/15) i Pravilnika o ustroju, sadržaju i načinu vođenja službenog upisnika o ostvarivanju prava na pristup informacijama (»Narodne novine«, broj 83/14), direktorica Društva RUKOM d.o.o. za komunalne djelatnosti, donosi:

**ODLUKU O USTROJU SLUŽBENOG UPISNIKA O OSTVARIVANJU PRAVA NA PRISTUP INFORMACIJAMA I PONOVNU UPORABU INFORMACIJA**

**KOMUNALNO DRUŠTVO RUKOM d.o.o. ZA KOMUNALNE DJELATNOSTI**

**Članak 1.**

Ovom odlukom ustrojava se posebni službeni Upisnik o zahtjevima, postupcima i odlukama o ostvarivanju prava na pristup informacijama i ponovnu uporabu informacija (dalje u tekstu: Upisnik) kojeg je Društvo RUKOM d.o.o. za komunalne djelatnosti u obvezi voditi u skladu s odredbama Zakona o pravu na pristup informacijama (»Narodne novine«, broj 25/13, 85/15) i Pravilnikom o ustroju, sadržaju i načinu vođenja službenog upisnika o ostvarivanju prava na pristup informacijama (»Narodne novine«, broj 83/14).

**Članak 2.**

Upisnik će voditi imenovani službenik za informiranje koji je dužan poduzeti sve radnje i mjere radi urednog vođenja Upisnika te postupati u skladu s ovlastima propisanim Zakonom.

**Članak 3.**

Ova Odluka stupa na snagu danom donošenja, objavit će se na oglasnoj ploči i službenoj web stranici Društva RUKOM d.o.o. za komunalne djelatnosti, a dostupna je javnosti u skladu s odredbama Zakona o pravu na pristup informacijama.

KLASA: 080-08/18-01/02

URBROJ: 01/01-18-1

U Rugvici, 02.01.2018. godine

RUKOM d.o.o. za komunalne djelatnosti

Direktorica

Keti Gospočić, mag.oec.